An deiz all e oan bet o pourmen e Liorzh Luxembourg. Brav-brav an amzer, an heol o parañ. En alezioù, seniored  e-leizh o tegemer e vannoù, e-keñver gantañ, en o damchourvez war gadorioù. Tremen a ran e-biou ur paotr zo o luchskeudenniñ un delwenn, hanter skeudenn anezhi. Echu gantañ al luchskeudenn ez adkemer ul levr diwar ar sichenn. Baudelaire ha les fleurs du malwar a spurmantan. En ur gendelcher gant ma fourmenadenn e klaskan degas dam soñj gwerzennoù zo digant ar barzh-se. Dilezet ganin ar varzhoniezh e Galleg abaoe mard on deuet sot gant ar Brezhoneg. Dont a ra dam spered un dra bennak gant les  amours enfantines. Met ne zeuan ket a-benn da adsevel dres an arroudenn. 